Man gevonnis ná hy seuntjie (3) verkrag | Maroela Media
'n Man van Welkom in die Vrystaat is vandeesweek in die plaaslike landdroshof gevonnis vir die verkragting van 'n driejarige seun.
Phaladi Shuping, provinsiale woordvoerder van die nasionale vervolgingsgesag (NVG), het gesê Petros Tabile (47) is in November verlede jaar in hegtenis geneem kort nadat die verkragting plaasgevind het.
"Die seun het gereeld by sy ouma gekuier en Tabile, die buurman, het dikwels saam met hom en ander kinders na die winkel gestap waar hy vir hulle lekkers gekoop het. Op 11 November het Tabile weer omstreeks 17:00 saam met die kinders gestap, maar eers 20:00 die aand met die seun teruggekeer," het Shuping gesê.
"Tabile het die seun gedra toe hulle by die ouma se huis aangekom het en hy het gehuil. Die ouma het onraad gemerk en sy het die kleuter gevra wat fout is. Die seun het haar in Tabile se teenwoordigheid vertel wat Tabile aan hom gedoen het en die beskuldigde het nie reageer nie."
Die ouma het die saak by die polisie aangemeld en Tabile is in hegtenis geneem. Tabile het aan die polisie erken dat hy die seun verkrag het en het ook in die hof skuld erken op die aanklag teen hom, het Shuping gesê.
Die feit dat Tabile 'n eerste oortreder is en skuld erken het, is deur die landdros as buitengewone omstandighede beskou om van die voorgeskrewe minimum vonnis af te wyk. Hy is tot 18 jaar tronkstraf gevonnis.
Kannie glo wat ek hier lees nie!
Self erken. Om dit aan 'n kind (of enige iemand anders) te doen, verdien baie meer as 18 jaar tronkstraf. Plus die deel wat hom so pla, moes sonder versuim verwyder geword het. Dan, as hy so gou weer op parool vrygelaat word soos die neiging maar is, kan hy darem nie net so maklik die daad herhaal nie. Vuilgoed.
wat i skande
Gillian Schutte ek hoop jou gewete kla jou aan omdat jy misken wat elke dag besig is om te gebeur en deur jou vervolging v 'n onskuldige persoon hierdie siek aksies te ontken. Skande. Sulke gespuis moet doodstraf kry en vooraf sonder verdowing gekastreer word. Volg Indonesië se voorbeeld.